cyanic-selkie/wikianc huggingface dataset:
শামীম আরা নিপা
শিক্ষাজীবন
তিনি নৃত্যের উপর প্রথম পাঠ নেন কিশোরগঞ্জ জেলার আর্টস কাউন্সিল থেকে। পরে তিনি বুলবুল একাডেমীর ফাইন আর্টস থেকে প্রশিক্ষণ পান। পরে বিভিন্ন বিদেশী শিক্ষকদের কাছ থেকে নাচের তালিম নেয়া থেকে শুরু করে বিদেশে গিয়েও নাচ শিখে এসেছেন।
ব্যক্তিজীবন
নব্বইয়ের দশকে একসাথে কাজ করার সুবাদে সহকর্মী নৃত্যশিল্পী হাসান ইমাম এর সাথে তার ভালো বোঝাপড়া হয় । কিন্তু পরবর্তীতে তাদের মধ্যে বিচ্ছেদ হয়ে যায় । হাসান ইমাম, ২০২০ সালের মে মাসে ঢাকায় মৃত্যুবরণ করেন । তাদের দুজনের কেউই পরবর্তীকালে নতুন করে বিয়ে বন্ধনে আবদ্ধ হননি ।
কর্মজীবন
তিনি বাংলাদেশ টেলিভিশনের কয়েকটি নাটকেও অভিনয় করেন। তিনি দেশে ও বিদেশের বিভিন্ন অনুষ্ঠানে অংশগ্রহণ করেছেন।
পুরস্কার ও সম্মাননা
নিপা ঢাকা বিভাগের সেরা নৃত্য শিল্পীর জন্য স্বর্ণপদক পেয়েছিলেন এবং বাংলাদেশ লোক ফোরাম, জাতীয় যুব পরিষদ এবং অন্যান্য সংস্থাগুলি কর্তৃক সেরা নৃত্যশিল্পী মনোনীত হন।
পলিনেশিয়া
পলিনেশিয়া মধ্য ও দক্ষিণ প্রশান্ত মহাসাগরে বিক্ষিপ্তভাবে ছড়িয়ে থাকা প্রায় ১০০০টিরও বেশি দ্বীপ নিয়ে গঠিত একটি অঞ্চল। এটিকে বৃহত্তর ওশেনিয়া অঞ্চলের একটি উপ-অঞ্চল হিসেবে গণ্য করা হয়। পলিনেশিয়ার আদি অধিবাসীদেরকে "পলিনেশীয়" বলা হয়। পলিনেশীয়দের মধ্যে অনেক সাধারণ বৈশিষ্ট্য আছে, যেমন পলিনেশীয় ভাষাপরিবার, পলিনেশীয় সংস্কৃতি ও বিশ্বাস, ইত্যাদি। ঐতিহাসিকভাবে পলিনেশীয়দের মধ্যে নৌভ্রমণের দৃঢ় ঐতিহ্য আছে, তারা রাতের আকাশের তারা দেখে নৌপথে ভ্রমণ করতে পারে। নিউজিল্যান্ড পলিনেশিয়ার বৃহত্তম দেশ।
ফ্রেড মুসালি
ফ্রেড পি মুসালি (জন্ম ৪ অক্টোবর ১৯৪৪) মার্কিন যুক্তরাষ্ট্রের নৌবাহিনীর প্রাক্তন অধিনায়ক । তাঁর নৌজীবনকালে, মুসালি একটি ডেস্ট্রয়ার কমান্ডার ছিলেন এবং ভিয়েতনাম যুদ্ধ সহ অনেকগুলি বিভিন্ন কার্যক্রমে অংশ নিয়েছিলেন। ইউএসএস আইওয়া ১৯৮৯ সালের ১৯ এপ্রিলে প্রধান গানের সেন্টারগান বিস্ফোরিত হয়ে ৪৭ জন নৌ-সেনা মারা গিয়েছিলেন সে সময়ে  মুসালি আইওয়ার ক্যাপ্টেন ছিলেন।
বিস্ফোরণের কারণ অনুসন্ধানের সময়, মুসালি সাক্ষ্য দিয়েছিলেন যে ইউএসএস আইওয়াতে নিকৃষ্ট মানের কর্মীদের নিয়োগ করা হয়েছিল। তদন্তে দেখা গেছে যে আইওয়া সুরক্ষা এবং প্রশিক্ষণ পদ্ধতিতে মারাত্মক ঘাটতি নিয়ে কাজ করছিল, যার জন্য মোসালি শৃঙ্খলবদ্ধ ছিল। কিন্তু নৌবাহিনী জানিয়েছে যে এই ঘাটতিগুলি বিস্ফোরণটির সাথে সম্পর্কিত ছিল না।
১৯৮৯ সালের ডিসেম্বরে মার্কিন যুক্তরাষ্ট্রের সিনেট আর্মড সার্ভিসেস কমিটির সামনে সাক্ষ্য দেওয়ার জন্য, মূসালি নৌবাহিনীর এই সিদ্ধান্তকে পুরোপুরি সমর্থন করতে অস্বীকৃতি জানালেন যে এই বিস্ফোরণটি ইচ্ছাকৃতভাবে বেষ্টনের একজন নৌসেনা ক্লেটন হার্টভিগের দ্বারা হয়েছিল। মুসালির সাক্ষ্য গণমাধ্যমে ব্যাপক প্রচারিত হয়েছিল। ১৯৯০ সালের মে মাসে মুসালি নৌবাহিনী থেকে অবসর গ্রহণ করেন।
১৯৯৯ সালে, মুসালি লকহিড মার্টিনের হয়ে কাজ শুরু করেছিলেন। ২০০২ সালে তিনি কোম্পানির এমএস২ বিভাগের সভাপতি নিযুক্ত হন। এই সময়ে, মুসালি লকহিড মার্টিনের হয়ে ফ্রিডম-শ্রেণির যুদ্ধ জাহাজ এবং সমন্বিত গভীর-পানি ব্যবস্থা কার্যক্রমে নেতৃত্ব দিয়েছেন। ২০১০ সালের জানুয়ারিতে অবসর নিয়েছিলেন। মুসালির স্থলাভিষিক্ত করা হয় মুরস্টাউনের প্রাক্তন মহাব্যবস্থাপক এবং ভাইস প্রেসিডেন্ট অরল্যান্ডো কারভাহলো কে।
২০১০ সালের ১২ ফেব্রুয়ারি ঘোষণা করা হয়েছিল যে মুসালিকে ফিনকান্টেরি মেরিন গ্রুপের প্রেসিডেন্ট এবং চিফ এক্সিকিউটিভ অফিসার হিসাবে নিয়োগ দেওয়া হবে, ফিনকান্টেরি-ক্যান্তেরি নাভালি ইটালি এসপি এর সহযোগী সংস্থা।
রাফেই ক্যাসেডি
কর্মজীবন
জনপ্রিয় মার্কিন চলচ্চিত্র নির্মানকারী প্রতিষ্ঠান ইউনিভার্সাল পিকচার্স-এর চলচ্চিত্র স্নো হোয়াইট এন্ড দ্য হান্টসম্যান চলচ্চিত্র ক্যাসেডি, জনপ্রিয় দক্ষিণ আফ্রিকান-মার্কিন অভিনেত্রী শার্লিজ থেরন, জনপ্রিয় মার্কিন অভিনেত্রী ক্রিস্টেন স্টুয়ার্ট, এবং আরেক জনপ্রিয় অস্ট্রেলিয়া অভিনেতা ক্রিস হেমসওর্থ-এর বিপরীতে অভিনয় করেন, এছাড়াও জনপ্রিয় মার্কিন চলচ্চিত্র পরিচালক টিম বার্টন'এর পরিচালিত জনপ্রিয় মার্কিন বিনোদনধর্মী প্রতিষ্ঠান ওয়ার্নার ব্রস.-এর ডার্ক শ্যাডোজ চলচ্চিত্রে আরেক জনপ্রিয় মার্কিন অভিনেতা জনি ডেপ-এর সাথে অভিনয় করেছেন। ২০১৫ সালে, ক্যাসেডি "এম্বার এন্টারটেইনমেন্ট" এর চলচ্চিত্র মুলি মুন এন্ড দ্য ইনক্রেডেবল বুক অব হিপনোটিজম চলচ্চিত্রে মলি হিসেবে অভিনয় করেন, যেখানে তিনি ইংরেজ অভিনেত্রী এমিলি ওয়াটসন এবং ইংরেজ অভিনেতা ডমিনিক মোনাঘান-এর সাথে অভিনয় করেন, এছাড়া তিনি মার্কিন চলচ্চিত্র নির্মানকারী প্রতিষ্ঠান ওয়াল্ট ডিজনি স্টুডিওস মোশন পিকচার্স-এর চলচ্চিত্র টুমরোল্যান্ড-এ "এন্ড্রোয়েড এঠেনা" হিসেবে, মার্কিন অভিনেতা জর্জ ক্লুনি এবং ইংরেজ অভিনেতা হুজ লওরি-এর সাথে অভিনয় করেন।
২০১৩ সালে ক্যাসেডির নাম, ব্রিটিশ চলচ্চিত্র বিষয়ক ম্যাগাজিন স্ক্রিন ইন্টারন্যাশনাল-এর করা স্টারর্স অব ট্যুমরো-এর তালিকায় স্থান পায়। তিনিই মূলত এই তালিকায় স্থান পাওয়া অভিনেতা-অভিনেত্রীদের মধ্যে সর্বকনিষ্ঠতম।
এছাড়াও তিনি কয়েকটি সংক্ষিপ্ত চলচ্চিত্রে কাজ করেছেন, যেগুলোর মধ্যে, দ্য বিস্ট, রাস্ট, এবং মিরানডা'স লেটার অন্যতম।
আল্লাহর ৯৯টি নাম
বিভিন্ন হাদীস অনুসারে আল্লাহ'র ৯৯টি নামের একটি তালিকা আছে। কিন্তু তাদের মধ্যে কোনো সুনির্দিষ্ট ধারাবাহিক ক্রম নেই। তাই সম্মিলিত মতৈক্যের ভিত্তিতে কোনো সুনির্দিষ্ট তালিকাও নেই। তাছাড়া কুরআন এবং হাদিসের বর্ণনা অনুসারে আল্লাহ্'র সর্বমোট নামের সংখ্যা ৯৯-এর অধিক, প্রায় ৪,০০০। অধিকন্তু আব্দুল্লাহ ইবনে মাসউদ কর্তৃক বর্ণিত একটা হাদিসে বর্ণিত হয়েছে যে, আল্লাহ্ তার কিছু নাম মানবজাতির অজ্ঞাত রেখেছেন।
উৎস এবং ইতিহাস
এই নামসমূহের ব্যাপারে কুরআনের বর্ণনায় আল্লাহ তাআলার উদ্ধৃতি এসেছে আল্লাহ বলে আহ্বান কর কিংবা রাহমান বলে, যে নামেই আহবান কর না কেন, সব সুন্দর নাম তাঁরই। --- সূরা বনী-ইসরাঈল আয়াত ১১০।
অনেকগুলো হাদিস দ্বারাই প্রমাণিত যে, নবী মুহাম্মাদ (সাঃ) আল্লাহর অনেকগুলো নাম-এর উল্লেখ করেছেন।
উদাহরণস্বরূপ একটি বিশুদ্ধ হাদিসে আবু হোরায়রা মুহাম্মাদ (সাঃ) এর একটি উক্তি বর্ণনা করেন, "আল্লাহ তাআলার ৯৯টি নাম আছে; সেগুলো মুখস্থকারী ব্যক্তি জান্নাতে প্রবেশ করবে। যেহেতু আল্লাহ তাআলা বিজোড় (অর্থাৎ, তিনি একক, এবং এক একটি বিজোড় সংখ্যা), তিনি বিজোড় সংখ্যাকে ভালোবাসেন। আর ইবনে উমর উনার বর্ণনায় এসেছে যে, (শব্দগুলো হলো) "যে ব্যক্তি সেগুলোকে পড়বে"।
হাদীসে প্রাপ্ত মহান আল্লাহর ৯৯টি নাম
আল্লাহর কিছু নাম কুরআনেও উল্লেখ করা হয়েছে এবং বিস্তারিতভাবে হাদীসে ৯৯ টি নামের একটি তালিকা পাওয়া যায়, কিন্তু সেটির সনদ দূর্বল। এছাড়াও নাসিরুদ্দিন আলবানী সুনানে ইবনে মাজাহ'তে উল্লেখিত হাদীসটির ক্ষেত্রে বলেছেন যে, "নাম গণনা ব্যতীত সহীহ"। আর জামি তিরমিজিতে হাদীসের শেষে ইমাম তিরমিজিও মন্তব্য করেছেন।
ইসলামিক পরিভাষায় আল্লাহর সর্বশ্রেষ্ঠ নাম
বিভিন্ন হাদিস দ্বারা প্রমাণিত যে আল্লাহর নামসমূহের মধ্যে শ্রেষ্ঠ একটি নাম রয়েছে। ইসলামিক পরিভাষায় একে ইসমে আজম (অর্থ: "সর্বশ্রেষ্ঠ নাম") বলা হয়। এবং কেউ যদি এই নামসমূহের মাধ্যমে আল্লাহর কাছে প্রার্থনা করে, সেটা তিনি (আল্লাহ) অবশ্যই কবুল করবেন।
বিভিন্ন ঘটনার পরিপ্রেক্ষিতে হাদীসসমূহ বর্ণিত হয়েছে। যেমন, এক হাদিসে বর্ণিত হয়েছে, মুহাম্মাদ (সাঃ) এক ব্যক্তিকে দেখলেন সালাতে তাশাহহুদে সে এ বলে দুআ করছে: হে আল্লাহ! আমি আপনার কাছে প্রার্থনা করছি -এ কথার উসীলায় যে, সকল প্রশংসা আপনার, আপনি ছাড়া কোনো ইলাহ নেই। আপনি দানশীল, আকাশমন্ডলী ও পৃথিবীর স্রষ্টা, হে মহামহিম ও মহানুভব! হে চিরঞ্জীব ও সর্ব সত্তার ধারক!- আপনার কাছে জান্নাত চাইছি এবং মুক্তি চাইছি জাহান্নাম থেকে। তখন নবী এই প্রার্থনা শুনে তার সাহাবীদের বললেন: তোমরা কি জানো, সে কি দিয়ে দুআ করেছে? তারা বললেন, আল্লাহ ও তার রাসূল ভাল জানেন। তিনি বললেন, সে আল্লাহর মহান নাম দিয়ে দুআ করেছে। যে ব্যক্তি এ নামের মাধ্যমে দুআ করবে তার দুআ তিনি কবুল করবেন। (অন্য এক বর্ণনায় এসেছে যে, ইসমে আজম দিয়ে দুআ করেছে)
অপর এক হাদিসে তিনি বলেন: ইউনুস এর প্রার্থনা -যখন তিনি মাছের পেটে ছিলেন- তুমি ব্যতীত কোনো ইলাহ নেই তুমি পবিত্র, মহান! আমি তো সীমালংঘনকারী। যে কোনো মুসলিম এ কথা দিয়ে প্রার্থনা করবে তার প্রার্থনা আল্লাহ কবুল করবেন।
তবে হাদিসসমূহে সুনির্দিষ্ট করে কোন একটি নামের কথা উল্লেখ করা হয় নি, যার কারণে ঠিক কোন নামটি সেই ইসমে আজম, সেটা নিয়ে ইসলামী ধর্মীয় বিশেষজ্ঞদের ভিতরে ব্যাপক মতভেদ আছে। কারো কারো মতে, যেহেতু এই নামটি দুআ' কবুলের ব্যপারে খুবই শক্তিশালী (অর্থাৎ, ব্যক্তিবিশেষ অসৎ উদ্দেশ্যে সেটা ব্যবহার করতে পারে), তাই আল্লাহ তাআলা নিজে (এবং সেই অনুযায়ী মুহাম্মাদ (সাঃ) ও এই নামটি জনসমক্ষে প্রকাশ করেননি।
এই নামগুলো দ্বারা কোনো ব্যক্তির নামকরণ
ইসলামিক মতানুসারে, হুবহু এই নামগুলো দ্বারা কোনো ব্যক্তির নামকরণ করার অনুমতি নেই। উদাহরণস্বরূপ: কারো নাম সরাসরি "আল-মালিক" রাখা যাবে না, বরং "মালিক" রাখা যেতে পারে। এটা এই বিশ্বাসের কারণে যে, কোনো সৃষ্টি, সৃষ্টিকর্তা আল্লাহ'র সমকক্ষ হতে পারে না। তাই নামগুলো ব্যবহার করা যাবে; কিন্তু "আল-" শব্দাংশ-সহ ব্যবহার করা যাবে না। অধিকন্তু, কিছু নাম ব্যবহার করা একেবারেই নিষিদ্ধ; কারণ সেই গুণাবলীগুলো মানুষের সম্পূর্ণ আয়ত্তের বাইরে। যেমন: "আল্লাহ", "খালিক্ব" ইত্যাদি।
তবে, যেকোনো নামের প্রথমে (ক্ষেত্রভেদে) "আব্দ"/"আব্দুল"/"আব্দুর"/"আব্দুস" শব্দাংশ (বাংলায় যার অর্থ "দাস" বা "গোলাম") যোগ করে সেটাকে কোনো ব্যক্তির নাম হিসেবে ব্যবহার করা যাবে। যেমন: "খালিক্ব" (অর্থাৎ "সৃষ্টিকর্তা") ব্যক্তির নাম হিসেবে নিষিদ্ধ হলেও "আব্দুল খালিক্ব" (অর্থাৎ "সৃষ্টিকর্তার গোলাম") নামটি খুবই গ্রহণযোগ্য এবং মুসলমান সমাজে প্রচলিত।
জাহাপুর ইউনিয়ন
জাহাপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বাংলাদেশের সেতুর তালিকা
এটি বাংলাদেশে সেতুসমূহের একটি তালিকা।
সেতু
{|class="wikitable sortable" !নাম !অবস্থান !নির্মাণ তারিখ ! class="unsortable" width="115px" |চিত্র !class="unsortable"|যে নদীর উপর বা প্রথম বুড়িগঙ্গা সেতু || পোস্তোগলা, ঢাকা || ১৯৮৯ || 115px| || বুড়িগঙ্গা নদী অতিক্রম করে "বা" ভৈরব সেতু || ভৈরব উপজেলা, কিশোরগঞ্জ জেলা || ২০০২ || || মেঘনা নদী অতিক্রম করে বা রূপসা সেতু || খুলনা || ২০০৫ || 115px| || রূপসা নদী অতিক্রম করে "বা" সিলেট জাফলং বাইপাস সেতু || সিলেট || || || সুরমা নদী অতিক্রম করে বা শাহবাজপুর সেতু || শাহবাজপুর, ব্রাহ্মণবাড়িয়া || || || তিতাস নদী অতিক্রম করে
}
শ্যামরায় মন্দির
শ্যামরায় মন্দির ভারতীয় রাজ্য পশ্চিমবঙ্গের বাঁকুড়া জেলার অন্তর্গত বিষ্ণুপুর শহরের একটি পুরাতাত্ত্বিক স্থাপনা।
নির্মাণকাল
শ্রীরাধিকা কৃষ্ণমুদে শকেঙ্ক
বেদাঙ্ক যুক্তে নবরত্নরতং
শ্রীবীর হাম্বীর নরেশ সূনূর্দদৌ
মল্ল সকে ৯৪৯।
এই লিপি থেকে জানা যায় রাধা ও কৃষ্ণের আনন্দের জন্য রাজা বীর হাম্বীরের পুত্র রাজা রঘুনাথ সিংহ ৯৪৯ মল্লাব্দে বা ১৬৪৩ খৃষ্টাব্দে এই নবরত্ন মন্দিরটি দান করেন।
স্থাপত্যশৈলী
thumb|290px|মন্দিরের দেওয়ালে টেরাকোটার শিল্পকর্ম শ্যামরায় মন্দির বিষ্ণুপুরের প্রসিদ্ধ টেরাকোটা শৈলীতে নির্মিত একটি মন্দির। মন্দিরটি চৌকো, দৈর্ঘ্য ও প্রস্থে ১১.৪ মিটার। মন্দিরের চারদিকের খিলানগুলি সুন্দর কারুকার্যময় স্তম্ভের ওপর নির্ভর করে নির্মিত হয়ে ফাঁকা দালানের মতো অংশের সৃষ্টি করেছে। এই দালানের ভেতরে মন্দিরের গর্ভগৃহটি অবস্থিত। গর্ভগৃহের দরজা টেরাকোটা শৈলীতে ফুল ও বিভিন্ন প্রকার নকশা দ্বারা সাজানো। মন্দিরের ছাদ চৌকো ও উত্তলাকার। ছাদের চার প্রান্তে চারটি শিখর বা শীর্ষ বর্তমান। উড়িষ্যার স্থাপত্যরীতিতে নির্মিত এই শিখরগুলি প্রত্যেকটি প্রতিসম। ছাদের ঠিক মাঝে একটি অষ্টভূজাকৃতি শিখর বা গম্বুজ বর্তমান। এই অংশে মন্দিরের উচ্চতা ১০.৭ মিটার। মন্দিরের বাইরের ও ভেতরের দেওয়ালে রাসলীলা, রামায়ণ ও মহাভারতের কাহিনী এবং বিভিন্ন কারুকার্যের দৃশ্য আছে।
রক্ষণাবেক্ষণ
বর্তমানে এই মন্দিরটিকে ভারতীয় পুরাতত্ত্ব সর্বেক্ষণ রক্ষণাবেক্ষণ করে।
অভিষেক চৌধুরী
অভিষেক চৌধুরী (জন্ম ৪ অক্টোবর ১৯৮৩) একজন ভারতীয় প্রাক্তন ক্রিকেটার । তিনি ২০১০ সালে বাংলার হয়ে একটি প্রথম-শ্রেণীর ম্যাচ খেলেছিলেন।
রোভানিয়েমেন পাল্লোসেওরা
রোভানিয়েমেন পাল্লোসেওরা (Rovaniemen Palloseura; এছাড়াও আরওপিএস নামে পরিচিত) হচ্ছে রোভানিয়েমি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫০ সালে প্রতিষ্ঠিত হয়েছে। আরওপিএস তাদের সকল হোম ম্যাচ রোভানিয়েমির কেসকুসকেন্তায় খেলে থাকে; যার ধারণক্ষমতা হচ্ছে ৪,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা তাউরিয়াইনেন এবং সভাপতির দায়িত্ব পালন করছেন রিস্তো নিভা। ফিনীয় মধ্যমাঠের খেলোয়াড় এতু মুইনোনেন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আরওপিএস এপর্যন্ত ৪টি শিরোপা জয়লাভ করেছে; যার মধ্যে ২টি ফিনীয় কাপ এবং ২টি ইক্কোনেন শিরোপা রয়েছে।
পাণ্ডুয়া
পাণ্ডুয়া বা পান্ডুয়া বলতে বোঝাতে পারে:
আবদুলরাজাক গুরনাহ
আবদুলরাজাক গুরনাহ এফআরএসএল (Abdulrazak Gurnah; জন্ম ২০ ডিসেম্বর ১৯৪৮) একজন তাঞ্জানীয় ঔপন্যাসিক যিনি যুক্তরাজ্যে বসবাস করেন। তার মাতৃভাষা সোয়াহিলি, তবে তিনি ইংরেজি ভাষায় লিখে থাকেন। তিনি জাঞ্জিবারে জন্মগ্রহণ করেন এবং ১৯৬০-এর দশকে জঞ্জিবার বিপ্লবের সময় শরণার্থী হিসেবে যুক্তরাজ্যে চলে গিয়েছিলেন। এজন্য তাঁর উপন্যাসগুলোতে উপনিবেশবাদ ও শরনার্থী সংকট বিশেষভাবে স্থান পেয়েছে। ২০২০ সালে তার দশম উপন্যাস “আফটারলাইভস” প্রকাশিত হয়েছে। তাঁর উপন্যাসগুলোর মধ্যে সবচেয়ে বিখ্যাত হলো প্যারাডাইস (১৯৯৪), যা বুকার এবং হুইটব্রেড পুরস্কারের ক্ষুদ্র তালিকাভুক্ত হয়েছিল, ডিসার্শন (২০০৫) এবং বাই দ্য সি (২০০১), যা বুকারের জন্য দীর্ঘ তালিকাভুক্ত এবং লস অ্যাঞ্জেলেস টাইমস বুক অ্যাওয়ার্ডের ক্ষুদ্র তালিকাভুক্ত হয়েছিল। তিনি "উপনিবেশিকতার প্রভাব এবং সংস্কৃতি ও মহাদেশের মধ্যে উপসাগরে শরণার্থীদের ভাগ্যের আপোষহীন এবং সহানুভূতিশীল চিত্রায়নের জন্য" ২০২১ সালে নোবেল পুরস্কারে ভূষিত হন। তিনি ২০২৩ সালে বাংলাদেশে এসেছিলেন।
জীবন
আবদুলরাজ্জাক গুরনাহ ২০ ডিসেম্বর ১৯৪৮ তারিখে পূর্ব আফ্রিকার উপকূলবর্তী জাঞ্জিবার দ্বীপে জন্মগ্রহণ করেন। এলাকাটি তখন ছিল “সালতানাত অব জাঞ্জিবার”, যা এখন তানজানিয়া হিসাবে পরিচিত।। ১৯৬৪ সালে জাঞ্জিবারে মুসলমানবিরোধী রক্তক্ষয়ী দাঙ্গা হলে তার বড় ভাইয়ের সঙ্গে ইংল্যান্ডে চলে এসেছিলেন। তখন তার বয়স মাত্র ১৭, কিছু দিন আগে মাধ্যমিকের পড়ালেখা শেষ করেছেন। তার এক চাচাত ভাই তখন কেন্ট-এ পড়াশুনা করছিলেন। তিনি তাদের ইংল্যাণ্ডে বসবাস করতে সাহায্য করেন। যৌবনের প্রারম্ভেই বাস্তুচ্যুত হওয়ার নির্মম অভিজ্ঞতা কখনই তার মন থেকে অপসৃত হয় নি। তিনি ইংল্যাণ্ডেই লেখা পড়া করেন ও জীবিকা হিসাবে শিক্ষকতা গ্রহণ করেন।
ইংল্যাণ্ডে তিনি প্রথমে ক্যান্টারবারি ক্রাইস্ট চার্চ বিশ্ববিদ্যালয়ে লেখাপড়া করেন। পরবর্তীকালে কেন্ট বিশ্ববিদ্যালয়-এ পড়াশুনা করেন। ১৯৮০ থেকে ১৯৮৩ কয়েক বছর তিনি নাইজেরিয়ার একটি বিশ্ববিদ্যালয়ে (বেয়ারিও বিশ্ববিদ্যালয়) অধ্যাপনা করেছেন। ১৯৮২ সালে তিনি ইংল্যান্ডের কেন্ট বিশ্ববিদ্যালয় থেকে পিএইচডি সম্পন্ন করেন। এ বিশ্ববিদ্যালয়েই ১৯৮৫ সাল থেকে শুরু করে ২০১৭ সালে অবসরগ্রহণ অবধি এক নাগাড়ে তিনি অধ্যাপনা করেছেন।
আব্দুলরাজাক গুরনাহ অনেক দিন যাবৎ ইংরেজি সাহিত্যের অধ্যাপক ছিলেন। একই সঙ্গে উত্তর-ঔপন্যাসিক সাহিত্যের একজন বিশেষজ্ঞ ছিলেন। তিনি কেন্ট বিশ্ববিদ্যালয় থেকে কিছু দিন আগে অবসর নিয়েছেন। এখানে অধ্যাপনা ছাড়াও ডাইরেক্টর অফ গ্রাজুয়েট স্টাডিস-এর দায়িত্ব পালন করেছেন। তিনি সালমান রুশদী, ভি. এস. নাইপল, জোসেফ কনরাড, জর্জ ল্যামিং, জ্যামাইকা কিঙ্কেইড সহ বহু খ্যাতিমান সাহিত্যিকের সরাসরি শিক্ষক। তিনি “ওয়াসাফিরি” নামীয় জার্ণালের সহেযোগী সম্পদক।
অভিমুখ ও রচনাশৈলী
গুরনাহ এমন একজন কথাসাহিত্যিক যার উপন্যাস আনুপূর্ব সত্যান্বেষণে উন্মুখ। প্রথাসিদ্ধ বর্ণনার সরলরৈখিক অভিমুখ থেকে সরে এসে তিনি সাম্রাজ্যবাদী শোষণের শিকার উন্মূল, উদ্বাস্তু মানুষের অসহায়ত্বের কার্যকারণ সূত্র উদ্ঘাটনে বিস্ময়কর অনুপুঙ্খপরায়ণতার পরিচয় দিয়েছেন। ১৯৮৭ সালে প্রকাশিত প্রথম উপন্যাস ‘প্রস্থানের স্মৃতি’ থেকে ২০২০ সালে প্রকাশিত ‘উত্তরজীবন’ পর্যন্ত সকল রচনায় তিনি মানুষের পার্থিব অস্তিত্বের নিগূঢ় কারণ অনুসন্ধান করে ফিরেছেন। তিনি বারংবার প্রতিপন্ন করেছেন যে ঔপনিবেশিকতার কৃষ্ণছায়া শাসিত মানুষের মনন, দৃষ্টিভঙ্গি ও সংস্কৃতিতে দীর্ঘকাল বিদ্যমান থাকে। তিনি আরো প্রতিপন্ন করেছেন যে আফ্রিকায় দাস প্রথা ইউরোপীয়দের আগমনে পূর্ব থেকেই চালু ছিল।
চিনুয়া আচেবে থেকে শুরু করে গুগি ওয়া থিয়োঙ্গো অবধি প্রায় সকল আফ্রিকী লেখক তাদের সাহিত্যে ঔপনিবেশিকতার একটি জাতীয়তাবাদী উপাখ্যান উপস্থাপন করেছেন। আব্দুলরাজাক গুরনাহের উপন্যাসের অভিমুখ এর বিপ্রতীপে, যেখানে তিনি ব্যক্তিমানুষের অস্তিতসংকট নিয়ে চিন্তিত ও উদ্বিগ্ন। পরাধীন মানুষের অসহায়ত্ব, বাস্তুচ্যূতি, অভিবাসন, আত্মপরিচয়ের সংকট ও বাধ্যতামূলক বিবর্তন, সম্মান ও মার্যাদাহানি ইত্যাদি নানা বিষয়-আশয় তাঁর রচনার কেন্দ্রে অবস্থান নিয়েছে। মানুষ কী ভাবে তার মূল থেকে বিচ্ছিন্ন হয়ে পড়ে, তা নানা ভাবে চিত্রিত হয়েছে গুরনাহের লেখনীতে। ভিন দেশে গিয়ে বসতি স্থাপনকারী মানুষের ‘বৈদেশিকতা’ কখনো ঘুচে যায় না। বস্তুত অভিবাসী মানুষ মৃত্যু অবধি নিরালম্ব ও নিরাশ্রয় থেকে যায়। অভিবাসন ললাটচিহ্নিত দারিদ্র, শত্রুতা, বা প্রতিকূলতার দুর্দশা থেকে পরিত্রাণের কোনো চাবিকাঠি নয়। আবদুলরাজ্জাক গুরনাহের আখ্যানে ইসলামের একটি ভূমিকাও সচরাচর সংরক্ষিত থাকে। ইসলাম বা মুসলমান সমাজ তার কাহিনীর পরিকাঠামো গঠন করে। সব মিলিয়ে গুরনাহ একই সঙ্গে অভিনিবেশী ও বৈচিত্রপূর্ণ। বলা হয়েছে, “তার একটি উপন্যাস পড়লেই সব উপন্যাসর আস্বাদন হয়ে যাবে না।”
২০২০ সালে প্রকাশিত আব্দুলরাজাক গুরনাহ’র সর্বশেষ উপন্যাস ‘উত্তরজীবন’ (আফটারলাইভস্) ব্যাপক জনপ্রিয়তা লাভ করে। এ উপন্যাসের একটি চরিত্র হামজা দুঃস্বপ্ন দেখতে দেখতে ফুঁপিয়ে ওঠে এই বলে, “এত চিৎকার, এত আর্তনাদ, এত রক্তক্ষরণ”। এই শব্দগুচ্ছ যেন দীর্ঘকাল ঔপনিবেশক শাসনে থাকা আফ্রিকা মহাদেশের পরাধীন জনসত্তার করুণ প্রতিচ্ছবি। উপনিবেশ-পূর্ব, ঔপনিবেশিক ও উত্তর-ঔপনিবেশ তিন প্রজন্মের কাহিনী নিয়ে তৈরি হয়েছে ‘উত্তরজীবন’। গুরনাহ এ উপন্যাসে অত্যন্ত স্পষ্ট চিত্রে এঁকে তুলেছেন কীভাবে পরাধীনতার অবসান হলেও ঔপনিবেশিক শাসনের অপচ্ছায়া প্রলম্বিত হয়ে থাকে। সাম্রাজ্যবাদী শাসকরা চলে গেলেও থেকে যায় “চিৎকার, আর্তনাদ ও রক্তপাত”।
গুরনাহের লিখনশৈলীর বৈশিষ্ট হলো বিভিন্ন চরিত্রের সমবায়ে একটি গল্পবিশ্ব গড়ে তোলা যা নানা স্থান, বিভিন্ন সংস্কৃতি এবং বর্ণিল মানুষের বর্ণনায় সমৃদ্ধ। তার উপন্যাসের আখ্যানভাগ একই সঙ্গে কল্পনা ও বাস্তবের মিশেলে আকর্ষণীয়। নানা ঘটনা ও দুঘর্টনার অনুপুঙ্খ বর্ণনায় উপন্যাসের অবয়ব বিকশিত হয়। সংলাপ ব্যবহার করেন তিনি কেবল কাহিনীর প্রয়োজনে, অপরিহার্যভাবে। গতিময় বর্ণনায় তার চরিত্রগুলো উপন্যাসের কলেবরে বাস্তব হয়ে ওঠে। তার ভাষা প্রাঞ্জল ও মনোহর। বিশ্ববিদ্যালয়ের অধ্যাপক হিসাবে তিনি সাহিত্যের বিচার করেছেন একাডেমিক দৃষ্টিকোণ থেকে। কিন্তু বহু সাহিত্যিকের রচনাশৈলীর ব্যবচ্ছেদ তাকে ঋদ্ধ করেছে।
কাহিনীসম্ভার
যৌবনের প্রারম্ভে স্বীয় মাত্রভাষা সোয়াহিলি ভাষায় গুরনাহ সাহিত্য রচনার প্রচেষ্টা নিয়ে ছিলেন। তারপর তিনি ইংরেজি ভাষাকে তার সাহিত্য ভাষা হিসাবে গ্রহণ করেন। তার প্রথম উপন্যাস “প্রস্থানের স্মৃতি” প্রকাশিত হয় ১৯৮৭তে। পূর্ব আফ্রিকার উপকূলে থাকার সময় গুরনার প্রথম উপন্যাস বেরোয়। কেনিয়াতে একজন ধনী চাচার সাথে থাকার জন্য যেতে চাইলে একজন যুবক যে সর্বগ্রাসী শাসনের অধীনে সংগ্রাম করে উপন্যাসের বিষয়বস্তু এমনটাই। পর্যালোচকগণ এটিকে "একজন মানুষের নিজের জীবনের উদ্দেশ্য খুঁজে পাওয়ার সংগ্রামের একটি জোরালো অধ্যয়ন এবং দারিদ্র্য এবং দ্রুত পরিবর্তনের কবলে পড়ে একটি ঐতিহ্যবাহী সমাজের ভুতুড়ে প্রতিকৃতি" বলে অভিহিত করেছেন।
বুকার পুরস্কারের জন্য শর্টলিস্টেড গুরনাহের চতুর্থ উপন্যাস “প্যারাডাইজ” ১৯৯৪তে প্রকাশিত হয়। এ উপন্যাসটি প্রথম বিশ্বযুদ্ধের পূর্বেকার পূর্ব আফ্রিকায় পটভূমিতে লিখিত। এর নায়ক ১২ বছর বয়সী কিশোর ইউসুফ। ইউসফের বসবাস নিজস্ব এক জগতে বাস, নানারকম অদ্ভুত স্বপ্ন দেখে সে সর্বদা। এক দিন তাকে তার তথাকথিত এক চাচার কাছে কাজ করতে পাঠানো হয়। সেই চাচা সমুদ্র উপকূলবর্তী এলকার একজন নামজাদা বণিক। সেখানে গিয়ে ইউসুফ জানতে পারে ঐ বণিক প্রকৃতপক্ষে তার চাচা নয়। আসলে তাকে বিক্রি করে দেয়া হয়েছে। ঋণের বোঝা কমাতে ডেসপারেট পিতাই ছেলেকে বিক্রি করে দিয়েছে। ইউসুফকে সমুদ্রপথে পাচার করে দেয়া হয় ইউরোপে। সেখানে তাকে কিনে নেয়ার পর প্রথমে তেমন কোনো কাজ দেয়া না হলেও সে নিজে থেকেই তার মালিকের বাগানে কাজ করতে থাকে এবং বাগানটির প্রতি ধীরে ধীরে আকৃষ্ট হয়ে পড়ে। বাগানটি বাহির থেকে দেখা যায় না, এমন একটি উঁচু দেয়ালের আড়ালে সব সময় চারটি ফোয়ারার পানি শুষে বেঁচে থাকে। ইউসুফের কাছে দেয়ালঘেরা এই বাগান এবং এর বাইরের সেই মহাপৃথিবী উভয়ই সমানভাবে রহস্যময় প্রতীয়মান হয়। সে একসময় তার এই বাড়ি এবং বাগানকেন্দ্রিক জীবনযাপনের ভেতর হঠাৎই তার মালিক এবং এই বাড়ির এক অপ্রত্যাশিত গোপন রহস্য জেনে ফেলে যা পরে তার জীবনের জন্য জন্য হুমকি মনে করে। তবে এ ব্যাপারটি ইউসুফের সামনে উন্মোচন করে নতুন এক দিগন্ত।
নোবেল পুরস্কার বিজয়
২০২১ সালে সাহিত্যের জন্য নোবেল পুরস্কার দেয়া হয়েছে জেনে আব্দুলরাজাক গুরনাহ যারপরনাই খুশী ও বিস্মিত হয়েছেন। তিনি পাবেন একটি স্বর্ণপদক, সার্টিফিকেট ও ১০ মিলিয়ন সুইডিশ ক্রোনার যার মূল্যমান প্রায় ৯ কোটি ৭৫ লক্ষ টাকা। পুরস্কার পৌঁছে দেয়া হবে প্রাপকের হাতেই। তিনি ১১৭শ সাহিত্যিক যিনি সাহিত্যে নোবেল পুরস্কার অর্জন করেছেন। ১৯৮৬ সালে ওলে সোয়িঙ্কার ৩৫ বছর পর একজন আফ্রিকী কৃষ্ণাঙ্গকে নোবেল পুরস্কারে ভূষিত করা হলো। ১৯০১ প্রবর্তিত হওয়ার তিনি ৬ষ্ঠ আফ্রিকী ব্যক্তিত্ব।
ঢাকা ভ্রমণ
নোবেল বিজয়ী কথাসাহিত্যিক ২০২৩ সালে বাংলাদেশে ভ্রমণ করেছেন। তিনি ২০২৩ সালের ৫ই জানুয়ারী থেকে ৮ই জানুয়ারী পর্যন্ত অনুষ্ঠিত ১০ম ঢাকা লিটেরেরী ফেস্টিভ্যালে (ঢাকা লিট ফেস্টে) অংশগ্রহণ করেন। ঢাকা শহরের প্রাণকেন্দ্রে অবস্থিত বাংলা একাডেমি প্রাঙ্গণে সাহিত্যের এই আন্তর্জাতিক সম্মেলন অনুষ্ঠিত হয়। ৫ জানুয়ারি বেলা ১১টায় বাংলা একাডেমির আবদুল করিম সাহিত্যবিশারদ মিলনায়তনে আবদুলরাজাক গুরনাহ, অমিতাভ ঘোষ, বাংলঅদেশ সরকারের সংস্কৃতি প্রতিমন্ত্রী কে এম খালিদ ও বাংলা একাডেমির মহাপরিচালক মুহম্মদ নূ্রুল হুদা আনুষ্ঠানিকভাবে এই উৎসবের উদ্বোধন করেন। উদ্বোধনী অনুষ্ঠানে আবদুলরাজাক গুরনাহ বলেন, “আমি প্রথমবারের মতো বাংলাদেশে এসেছি। আমি ধারণা করছি এই আয়োজনের মাধ্যমে এমন কিছু দেখবো যা আমি জীবনেও দেখিনি। আমি মনে করি, এই আয়োজনের শুরুটা বেশ চমকপ্রদ ছিল।” ‘কেন্দ্রবিহীন এক বিশ্ব’ নামীয় আলোচনা পর্বে তিনি আরও বলেন, “কোনো গণ্ডির মধ্যে আবদ্ধ না থেকে যা দেখি তাই লেখি। আমি আমার জন্য বলি। নিজের জন্য লেখার কোনো যৌক্তিকতা আছে কিনা, এমন কোনো দ্বিধা আমার নেই। আমি নিজে যা দেখি ও জানি, তাই প্রকাশ করি। লেখার পর পড়ে মনে হয় হয়তো এটিই লিখতে চাচ্ছিলাম, আবার কখনো মনে হয়—কী আবোলতাবোল লিখলাম! আমার প্রাথমিক উদ্দেশ্য হচ্ছে কারও পক্ষে লেখা নয়, তবে আমি যেভাবে দেখি, সেটিকে তুলে ধরা। আমি যখন কোনো কিছু পড়ি তখন আমার মতো করেই পড়ি। আমি সবার উদ্দেশ্যেই বলি, আমি কখনো দেখি না আমার দর্শক কিংবা পাঠক কারা। আমি সবার জন্য লিখি, যারা আমার লেখা পড়ে।”
ব্যক্তিগত জীবন
গুরনাহ যুক্তরাজ্যে পূর্ব সাসেক্সের ব্রাইটনে বসবাস করেন।
ছৈয়দ মীর জান
হযরত খাজা ছৈয়দ মীর জান শাহ সাহেব ইবনে হাসান কাবুলি-নকশবন্দি(سيد مير جان شاه صاحب ابن حسن كابلى-نقشبندى) একজন আফগান সুফি সাধক। তিনি ১৮০০ সালে আফগানিস্তানের দুররানি সাম্রাজ্যের কাবুরে জন্মগ্রহণ করেন এবং ১৯০১ সালে লাহোরে মৃত্যুবরণ করেন।
বংশপরিচয়
মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (মুহাম্মাদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে মুহাম্মাদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান। সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।
নাইলন ১১
নাইলন ১১ বা পলিমাইড ১১ (পিএ ১১) হল একটি পলিমাইড, বায়োপ্লাস্টিক এবং ১১-অ্যামিনাউন্ডেকানোয়িক অ্যাসিডের পলিমারাকরণ দ্বারা উৎপাদিত পলিমারের নাইলন পরিবারের সদস্য। এটি রেড়ির মটরশুটি থেকে আরকেমার বাণিজ্যিক নাম রিলসানের অধীনে উৎপাদিত হয়।
ইতিহাস
১৯৩৮ সালে থান অ্যান্ড মুলহাউসের একজন গবেষণা পরিচালক জোসেফ জেল্টনার প্রথম নাইলন ১১-এর ধারণা করেছিলেন, যা ওয়ালেস ক্যারোথার্সের রচনায় প্রস্তাবিত হয়েছিল। থান অ্যান্ড মুলহাউস ইতিমধ্যেই ১০-অনডিসেনোইক-অ্যাসিডের জন্য ভেন্নার তেল প্রক্রিয়াকরণে জড়িত ছিল, যা শেষ পর্যন্ত ১৯৪০ সালে সহকর্মী মিশেল জেনাস এবং মার্সেল কাস্টনারের সহায়তায় ১১-অ্যামিনাউন্ডেকানোয়িক অ্যাসিডের প্রথম পরিমাণে রূপান্তরিত হয়। ১৯৪৪ সালে কাস্টনার মনোমার প্রক্রিয়ার যথেষ্ট উন্নতি করেন এবং নাইলন ১১-এর প্রথম পেটেন্ট ১৯৪৭ সালে দাখিল করা হয়। প্রথম নাইলন ১১ থ্রেড ১৯৫০ সালে তৈরি করা হয়েছিল এবং ১৯৫৫ সালে মার্সেইলে উৎপাদন সুবিধা খোলার সাথে সম্পূর্ণ শিল্প উৎপাদন শুরু হয়েছিল, যা বর্তমানে ১১-অ্যামিনোউডেকানোয়িক অ্যাসিডের একমাত্র উৎপাদক।
বর্তমানে আর্কেমা বার্ডস বোরো, পিএ, চাংশু, এবং সেরকুইগনি তে নাইলন ১১ পলিমারকরণ বিক্রিয়া করে।
রসায়ন
নাইলন ১১ তৈরির রাসায়নিক প্রক্রিয়া রিসিনোলিক অ্যাসিড দিয়ে শুরু হয় যা ক্যাস্টর অয়েলের ৮৫-৯০% তৈরি করে। রিসিনোলিক অ্যাসিডকে প্রথমে মিথানল দিয়ে ট্রান্সস্টেরিফায়েড করা হয় যা মিথাইল রিসিনোলেট তৈরি করে, যা পরে হেপ্টালডিহাইড এবং মিথাইল আনডেসিলেনেট তৈরি করতে ফাটল ধরে। এগুলো মিথানল তৈরি করতে আর্দ্র বিশ্লেষণের মধ্য দিয়ে যায়, যা রিসিনোলিক অ্যাসিডের প্রাথমিক ট্রান্সেস্টারিফিকেশনে পুনরায় ব্যবহার করা হয় এবং হাইড্রোজেন ব্রোমাইডে যুক্ত করা হয় আনডিসিলেনিক অ্যাসিড। হাইড্রোলাইসিসের পর হাইড্রোজেন ব্রোমাইড তখন অ্যামোনিয়ার সাথে কেন্দ্রাকর্ষী প্রতিস্থাপনের মধ্য দিয়ে ১১-অ্যামিনাউন্ডেকানোয়িক অ্যাসিড তৈরি করে, যা নাইলন ১১-এ পলিমারাকরণ হয়।
বৈশিষ্ট্য
নিচের সারণীতে দেখা যায় নাইলন ১১-এর ঘনত্ব, নমনীয় এবং ইয়ং মডুলাস, জল শোষণ, সেইসাথে গলে যাওয়া এবং কাচের স্থানান্তর তাপমাত্রার নিম্ন মান রয়েছে। নাইলন ১১ এর অ্যামাইডের কম ঘনত্বের কারণে আর্দ্রতার উপস্থিতিতে মাত্রিক স্থিতিশীলতা বৃদ্ধি পেয়েছে। নাইলন ১১ ২.২-২.৭% প্রসারিত বৈচিত্র্যের তুলনায় ২৫ সপ্তাহ জলে নিমজ্জিত হওয়ার পরে ০.২-০.৫% দৈর্ঘ্যের তারতম্য এবং ১.৯% ওজনের তারতম্য অনুভব করে এবং নাইলন ৬ এর জন্য ৯.৫% ওজনের তারতম্য অনুভব করে।
পাইপ
কম জল শোষণের কারণে আর্দ্রতা, তাপ এবং রাসায়নিক প্রতিরোধের নমনীয়তা এবং বিস্ফোরণের শক্তির সংস্পর্শে এলে মাত্রিক স্থিতিশীলতা বৃদ্ধির কারণে নাইলন ১১ টিউবিংয়ের জন্য বিভিন্ন প্রয়োগ প্রণালীতে ব্যবহৃত হয়। স্বয়ংচালিত, মহাকাশ, বায়ুবিদ্যা, চিকিৎসা এবং তেল ও গ্যাসের ক্ষেত্রে, নাইলন ১১ জ্বালানী লাইন, জলবাহী পায়ের পাতার মোজাবিশেষ, এয়ার লাইন, নাভির পায়ের পাতার মোজাবিশেষ, ক্যাথেটার এবং পানীয় পাইপে ব্যবহার করা হয়।
বৈদ্যুতিক
নাইলন ১১ তারের এবং তারের চাদরের পাশাপাশি বৈদ্যুতিক হাউজিং, সংযোগকারী এবং ক্লিপগুলিতে ব্যবহৃত হয়।
আবরণ
নাইলন ১১ ধাতব আবরণে ব্যবহার করা হয় শব্দ কমানোর জন্য এবং ইউভি এক্সপোজারের বিরুদ্ধে সুরক্ষার পাশাপাশি রাসায়নিক, ঘর্ষণ এবং ক্ষয় প্রতিরোধের জন্যও ব্যবহার করা হয়।
বয়নসংক্রান্ত
নাইলন ১১ বুরুশ ব্রিস্টল, লাঁজরি, ফিল্টার, সেইসাথে বোনা এবং প্রযুক্তিগত বয়নসংক্রান্ত কাপড়ের মাধ্যমে ব্যবহৃত হয়।
ক্রীড়া সামগ্রী
নাইলন ১১ জুতার তল এবং অন্যান্য যান্ত্রিক অংশে ব্যবহৃত হয়। এটি র‌্যাকেট স্ট্রিং, আইলেট এবং ব্যাডমিন্টন শাটলককের জন্য র‌্যাকেট স্পোর্টসেও দেখা যায়। নাইলন ১১ স্কিসের উপরের স্তরের জন্য ব্যবহৃত হয়।
সোডিয়াম কার্বনেট
সোডিয়াম কার্বনেট (ওয়াশিং সোডা, সোডা অ্যাশ এবং সোডা স্ফটিক নামেও পরিচিত) হল Na2CO3 এবং এর বিভিন্ন হাইড্রেটের সূত্র সহ অজৈব যৌগ। সোডিয়াম কার্বনেটের সব রূপই সাদা বর্ণের। ভৌত ধর্মের দিক থেকে এটি গন্ধহীন এবং জলে দ্রাব্য। জলে দ্রবীভূত হয়ে এটি ক্ষারীয় দ্রবণ তৈরি করে।
সোডিয়াম কার্বোনেট সর্বপ্রথম সোডিয়াম সমৃদ্ধ মাটিতে জন্মানো উদ্ভিদের ছাই থেকে বের করা হয়েছিল। কারণ এই সোডিয়াম-সমৃদ্ধ উদ্ভিদের ছাই কাঠের ছাই থেকে লক্ষণীয়ভাবে আলাদা ছিল (একসময় পটাশ উৎপাদনের জন্য ব্যবহৃত হত), সোডিয়াম কার্বনেট "সোডা অ্যাশ" নামে পরিচিত হয়ে ওঠে। [সম্পূর্ণ উদ্ধৃতি প্রয়োজন] এটি সোডিয়াম ক্লোরাইড এবং চুনাপাথর থেকে সোলভে প্রক্রিয়ার মাধ্যমে প্রচুর পরিমাণে উত্পাদিত হয়, সেইসাথে কার্বনেট সোডিয়াম হাইড্রক্সাইড যা ক্লোর-ক্ষার প্রক্রিয়া ব্যবহার করে তৈরি করা হয়।
হাইড্রেটস
সোডিয়াম কার্বনেট তিনটি হাইড্রেট হিসাবে এবং নির্জল লবণ হিসাবে প্রাপ্ত হয়:
ডিকাহাইড্রেট তৈরি হয় পানির দ্রবণ থেকে −2.1 থেকে +32.0 °C তাপমাত্রার পরিসরে স্ফটিক করে, হেপ্টাহাইড্রেট 32.0 থেকে 35.4 °C এবং এই তাপমাত্রার উপরে মনোহাইড্রেট তৈরি হয়। শুষ্ক বাতাসে ডিকাহাইড্রেট এবং হেপ্টাহাইড্রেট মনোহাইড্রেট দেওয়ার জন্য জল হারায়। অন্যান্য হাইড্রেট রিপোর্ট করা হয়েছে, যেমন সোডিয়াম কার্বনেট ইউনিট প্রতি 2.5 ইউনিট জল সহ ("পেন্টাহেমিহাইড্রেট")।
প্রয়োগ
সোডিয়াম কার্বনেটের কিছু সাধারণ প্রয়োগের মধ্যে রয়েছে:
সোডিয়াম কার্বনেট সিলিকার জন্য একটি প্রবাহ হিসাবে কাজ করে (SiO2, গলনাঙ্ক 1,713 °C),
মিশ্রণের গলনাঙ্ককে বিশেষ উপকরণ ছাড়াই অর্জনযোগ্য কিছুতে কমিয়ে দেয়। এই "সোডা গ্লাস" মৃদুভাবে জলে দ্রবণীয়, তাই কিছু ক্যালসিয়াম কার্বনেট গলিত মিশ্রণে যোগ করা হয় যাতে কাচকে অদ্রবণীয় করে। বোতল এবং জানালার গ্লাস ("সোডা-লাইম গ্লাস" ট্রানজিস্টন তাপমাত্রা ~570 °C) সোডিয়াম কার্বনেট, ক্যালসিয়াম কার্বনেট এবং সিলিকা বালি (সিলিকন ডাই অক্সাইড (SiO2)) এর মিশ্রণগুলিকে গলিয়ে তৈরি করা হয়। যখন এই উপাদানগুলি উত্তপ্ত হয়, কার্বনেটগুলি কার্বন ডাই অক্সাইড ছেড়ে দেয়। এইভাবে, সোডিয়াম কার্বনেট সোডিয়াম অক্সাইডের উৎস। সোডা-লাইম গ্লাস বহু শতাব্দী ধরে কাচের সবচেয়ে সাধারণ রূপ। এটি টেবিলওয়্যার গ্লাস উত্পাদন জন্য একটি মূল ইনপুট
জল নরম করা
শক্ত পানিতে সাধারণত ক্যালসিয়াম বা ম্যাগনেসিয়াম আয়ন থাকে। সোডিয়াম কার্বনেট এই আয়নগুলি অপসারণ এবং সোডিয়াম আয়নগুলির সাথে প্রতিস্থাপনের জন্য ব্যবহৃত হয়।
জল নরম হয় কারণ এতে আর দ্রবীভূত ক্যালসিয়াম আয়ন এবং ম্যাগনেসিয়াম আয়ন থাকে না।
খাদ্যে সংযোজন এবং রান্না
রান্নায় সোডিয়াম কার্বোনেটের বেশ কিছু ব্যবহার রয়েছে, মূলত কারণ এটি বেকিং সোডা (সোডিয়াম বাইকার্বোনেট) থেকে শক্তিশালী ভিত্তি কিন্তু লাইয়ের চেয়ে দুর্বল (যা সোডিয়াম হাইড্রোক্সাইড বা কম সাধারণভাবে পটাসিয়াম হাইড্রক্সাইডকে বোঝায়)। ক্ষারত্ব মাখানো ময়দার মধ্যে গ্লুটেন উৎপাদনকে প্রভাবিত করে এবং যে তাপমাত্রায় Maillard প্রতিক্রিয়া ঘটে তা কমিয়ে বাদামী রঙের উন্নতি করে। পূর্বের প্রভাবের সুবিধা নিতে, সোডিয়াম কার্বনেট তাই কানসুই (かん水) এর উপাদানগুলির মধ্যে একটি, ক্ষারীয় লবণের একটি দ্রবণ যা জাপানি রামেন নুডলসকে তাদের বৈশিষ্ট্যযুক্ত গন্ধ এবং চিবানো টেক্সচার দিতে ব্যবহৃত হয়; একই কারণে একই ধরনের দ্রবণ চীনা রন্ধনপ্রণালীতে লামিয়ান তৈরি করতে ব্যবহৃত হয়। ক্যান্টোনিজ বেকাররা একইভাবে লাই-ওয়াটারের বিকল্প হিসেবে সোডিয়াম কার্বনেট ব্যবহার করে যাতে চাঁদের কেককে তাদের বৈশিষ্ট্যপূর্ণ গঠন এবং বাদামী রং উন্নত করা যায়। জার্মান রন্ধনশৈলীতে (এবং সেন্ট্রাল ইউরোপীয় রন্ধনপ্রণালী আরও বিস্তৃতভাবে), ব্রেড যেমন প্রিটজেল এবং লাই রোলগুলিকে ঐতিহ্যগতভাবে লাই দিয়ে চিকিত্সা করা হয় ব্রাউনিং উন্নত করার পরিবর্তে সোডিয়াম কার্বনেট দিয়ে চিকিত্সা করা যেতে পারে; সোডিয়াম কার্বনেট লাইয়ের মতো শক্তিশালী ব্রাউনিং তৈরি করে না, তবে এটির সাথে কাজ করা অনেক বেশি নিরাপদ এবং সহজ।
শরবতের গুঁড়া উৎপাদনে সোডিয়াম কার্বনেট ব্যবহার করা হয়। সোডিয়াম কার্বনেট এবং একটি দুর্বল অ্যাসিড, সাধারণত সাইট্রিক অ্যাসিড, কার্বন ডাই অক্সাইড গ্যাস নির্গত করে, যেটি লালা দ্বারা শরবতকে আর্দ্র করার সময় ঘটে থাকে।
সোডিয়াম কার্বোনেট খাদ্য শিল্পে খাদ্য সংযোজনকারী (E500) হিসাবে একটি অ্যাসিডিটি নিয়ন্ত্রক, অ্যান্টিকেকিং এজেন্ট, রেইজিং এজেন্ট এবং স্টেবিলাইজার হিসাবে ব্যবহার করে। এটি চূড়ান্ত পণ্যের pH স্থিতিশীল করতে স্নাস উত্পাদনেও ব্যবহৃত হয়।
যদিও এটি লাইয়ের তুলনায় রাসায়নিক পোড়া হওয়ার সম্ভাবনা কম, তবুও রান্নাঘরে সোডিয়াম কার্বনেটের সাথে কাজ করার সময় যত্ন নেওয়া উচিত, কারণ এটি অ্যালুমিনিয়াম রান্নার পাত্র, পাত্র এবং ফয়েলের জন্য ক্ষয়কারী।
অন্যান্য প্রয়োগ
সোডিয়াম কার্বনেট বিভিন্ন ক্ষেত্রে তুলনামূলকভাবে শক্তিশালী ভিত্তি হিসাবেও ব্যবহৃত হয়। একটি সাধারণ ক্ষার হিসাবে, এটি অনেক রাসায়নিক প্রক্রিয়ায় পছন্দ করা হয় কারণ এটি সোডিয়াম হাইড্রক্সাইডের চেয়ে সস্তা এবং পরিচালনা করা অনেক বেশি নিরাপদ। এর মৃদুতা বিশেষ করে গার্হস্থ্য অ্যাপ্লিকেশনে এর ব্যবহারের সুপারিশ করে।
উদাহরণস্বরূপ, বেশিরভাগ ফটোগ্রাফিক ফিল্ম ডেভেলপিং এজেন্টদের কর্মের জন্য প্রয়োজনীয় স্থিতিশীল ক্ষারীয় অবস্থা বজায় রাখার জন্য এটি একটি pH নিয়ন্ত্রক হিসাবে ব্যবহৃত হয়। এটি একটি পছন্দসই pH এবং কার্বনেট কঠোরতা (KH) বজায় রাখার জন্য সুইমিং পুল এবং অ্যাকোয়ারিয়ামের জলে একটি সাধারণ সংযোজন। ফাইবার-প্রতিক্রিয়াশীল রঞ্জকগুলির সাথে রঞ্জনকালে, সোডিয়াম কার্বনেট (প্রায়শই সোডা অ্যাশ ফিক্সেটিভ বা সোডা অ্যাশ অ্যাক্টিভেটর নামে একটি নামে) সেলুলোজ (উদ্ভিদ) ফাইবারগুলির সাথে রঞ্জকের সঠিক রাসায়নিক বন্ধন নিশ্চিত করতে ব্যবহৃত হয়, সাধারণত রঞ্জন করার আগে (টাই ডাইয়ের জন্য), রঞ্জক সঙ্গে মিশ্রিত (ডাই পেইন্টিং জন্য), বা রঞ্জনবিদ্যা পরে (নিমজ্জন রঞ্জনবিদ্যা জন্য)। এটি CaO এবং অন্যান্য হালকা মৌলিক যৌগগুলির পাশাপাশি একটি ফ্লোট কন্ডিশনার হিসাবে একটি অনুকূল pH বজায় রাখতে ফ্রোথ ফ্লোটেশন প্রক্রিয়াতেও ব্যবহৃত হয়।
সোডিয়াম বাইকার্বোনেট (NaHCO3) বা বেকিং সোডা, এছাড়াও অগ্নি নির্বাপক একটি উপাদান, প্রায়ই সোডিয়াম কার্বনেট থেকে উত্পন্ন হয়। যদিও NaHCO3 নিজেই সলভে প্রক্রিয়ার একটি মধ্যবর্তী পণ্য, তবে এটিকে দূষিত করে এমন অ্যামোনিয়া অপসারণের জন্য প্রয়োজনীয় গরম করার ফলে কিছু NaHCO3 পচে যায়, যা CO2-এর সাথে সমাপ্ত Na2CO33-এর প্রতিক্রিয়া আরও লাভজনক করে তোলে:
একটি সম্পর্কিত প্রতিক্রিয়ায়, সোডিয়াম কার্বোনেট সোডিয়াম বিসালফাইট (NaHSO3) তৈরি করতে ব্যবহৃত হয়, যা সেলুলোজ থেকে লিগনিনকে আলাদা করার "সালফাইট" পদ্ধতিতে ব্যবহৃত হয়। এই প্রতিক্রিয়াটি পাওয়ার স্টেশনগুলিতে ফ্লু গ্যাস থেকে সালফার ডাই অক্সাইড অপসারণের জন্য শোষিত হয়:
এই অ্যাপ্লিকেশনটি আরও সাধারণ হয়ে উঠেছে, বিশেষ করে যেখানে স্টেশনগুলিকে কঠোর নির্গমন নিয়ন্ত্রণগুলি পূরণ করতে হয়৷
এটি আয়ন বিনিময়ের মাধ্যমে অন্যান্য ধাতুর কার্বনেট তৈরি করতেও ব্যবহৃত হয়, প্রায়শই অন্যান্য ধাতুর সালফেটের সাথে।
বিবিধ
সোডিয়াম কার্বোনেট পশুর চামড়া প্রক্রিয়াকরণ এবং ট্যানিংয়েও ব্যবহৃত হয়।
শারীরিক বৈশিষ্ট্য
10% w/w জলীয় দ্রবণের জন্য সোডিয়াম কার্বনেটের দ্রবণের অবিচ্ছেদ্য এনথালপি হল −28.1 kJ/mol। সোডিয়াম কার্বনেট মনোহাইড্রেটের মোহস কঠোরতা 1.3।
প্রাকৃতিক খনিজ হিসাবে ঘটনা
বাম|থাম্ব|160x160পিক্সেল| 346 এ মনোহাইড্রেটের গঠন কে সোডিয়াম কার্বনেট পানিতে দ্রবণীয়, এবং শুষ্ক অঞ্চলে প্রাকৃতিকভাবে ঘটতে পারে, বিশেষ করে মৌসুমী হ্রদ বাষ্পীভূত হওয়ার সময় খনিজ জমা (বাষ্পীভবন) তৈরি হয়। প্রাচীনকাল থেকে মিশরের শুষ্ক হ্রদের তলদেশ থেকে খনিজ ন্যাট্রনের আমানত খনন করা হয়েছে, যখন ন্যাট্রন মমি তৈরিতে এবং কাচের প্রাথমিক উত্পাদনে ব্যবহৃত হত।।
বহিরাগতভাবে, পরিচিত সোডিয়াম কার্বনেট বিরল। আমানতকে সেরেসের উজ্জ্বল দাগের উৎস হিসেবে চিহ্নিত করা হয়েছে, অভ্যন্তরীণ উপাদান যা পৃষ্ঠে আনা হয়েছে। যদিও মঙ্গলে কার্বনেট রয়েছে এবং এর মধ্যে সোডিয়াম কার্বনেট অন্তর্ভুক্ত থাকবে বলে আশা করা হচ্ছে, আমানতগুলি এখনও নিশ্চিত করা যায়নি, এই অনুপস্থিতিকে পূর্বে জলীয় মঙ্গলের মাটিতে কম pH এর বৈশ্বিক আধিপত্যের কারণে ব্যাখ্যা করা হয়েছে।
খনির
ট্রোনা, ট্রাইসোডিয়াম হাইড্রোজেনডিকার্বোনেট ডাইহাইড্রেট (Na3HCO3CO3·2H2O) নামেও পরিচিত, মার্কিন যুক্তরাষ্ট্রের বিভিন্ন এলাকায় খনন করা হয় এবং সোডিয়াম কার্বনেটের প্রায় সমস্ত মার্কিন খরচ সরবরাহ করে। ১৯৩৮ সালে পাওয়া বৃহৎ প্রাকৃতিক আমানত, যেমন গ্রিন রিভার, ওয়াইমিং এর কাছে, উত্তর আমেরিকায় শিল্প উৎপাদনের চেয়ে খনির কাজকে আরও বেশি লাভজনক করে তুলেছে। তুরস্কে ট্রোনার গুরুত্বপূর্ণ মজুদ রয়েছে; আঙ্কারার কাছে মজুদ থেকে দুই মিলিয়ন টন সোডা অ্যাশ বের করা হয়েছে।
ড্রেজিংয়ের মাধ্যমে কেনিয়ার মাগাদি হ্রদের মতো কিছু ক্ষারীয় হ্রদ থেকেও এটি খনন করা হয়। গরম স্যালাইন স্প্রিংস ক্রমাগত হ্রদে লবণ পুনরায় পূরণ করে যাতে, যদি ড্রেজিংয়ের হার পুনরায় পূরণের হারের চেয়ে বেশি না হয় তবে উত্সটি সম্পূর্ণভাবে টেকসই হয়। [তথ্যসূত্র প্রয়োজন]
Barilla এবং kelp
বেশ কিছু "হ্যালোফাইট" (লবণ-সহনশীল) উদ্ভিদের প্রজাতি এবং সামুদ্রিক শৈবালের প্রজাতিকে প্রক্রিয়াজাত করা যেতে পারে যাতে সোডিয়াম কার্বনেটের একটি অপবিত্র রূপ পাওয়া যায় এবং এই উত্সগুলি 19 শতকের গোড়ার দিকে ইউরোপ এবং অন্য কোথাও প্রাধান্য পায়। জমির গাছপালা (সাধারণত গ্লাসওয়ার্টস বা সল্টওয়ার্ট) বা সামুদ্রিক শৈবাল (সাধারণত ফুকাস প্রজাতি) কাটা, শুকানো এবং পুড়িয়ে ফেলা হয়। ছাইকে তখন "লিক্সিভেটেড" (জল দিয়ে ধুয়ে) একটি ক্ষারীয় দ্রবণ তৈরি করা হয়। চূড়ান্ত পণ্য তৈরি করার জন্য এই দ্রবণটি শুকিয়ে সিদ্ধ করা হয়েছিল, যাকে "সোডা অ্যাশ" বলা হয়েছিল; এই খুব পুরানো নামটি আরবি শব্দ সোডা থেকে এসেছে, ফলস্বরূপ সালসোলা সোডাতে প্রয়োগ করা হয়েছে, যা উৎপাদনের জন্য সংগ্রহ করা সমুদ্রতীরবর্তী উদ্ভিদের অনেক প্রজাতির মধ্যে একটি। "বারিলা" হল একটি বাণিজ্যিক শব্দ যা উপকূলীয় গাছপালা বা কেল্প থেকে প্রাপ্ত পটাশের একটি অপবিত্র ফর্মে প্রয়োগ করা হয়।
লেব্লাঙ্ক প্রক্রিয়া
1792 সালে, ফরাসি রসায়নবিদ নিকোলাস লেব্লাঙ্ক লবণ, সালফিউরিক অ্যাসিড, চুনাপাথর এবং কয়লা থেকে সোডিয়াম কার্বনেট তৈরির জন্য একটি প্রক্রিয়া পেটেন্ট করেন। প্রথম ধাপে, ম্যানহাইম প্রক্রিয়ায় সোডিয়াম ক্লোরাইডকে সালফিউরিক অ্যাসিড দিয়ে চিকিত্সা করা হয়। এই প্রতিক্রিয়া সোডিয়াম সালফেট (লবণ কেক) এবং হাইড্রোজেন ক্লোরাইড তৈরি করে:
লবণের কেক এবং চূর্ণ চুনাপাথর (ক্যালসিয়াম কার্বনেট) কয়লা দিয়ে গরম করে হ্রাস করা হয়েছিল। এই রূপান্তর দুটি অংশ entails. প্রথমটি হল কার্বোথার্মিক বিক্রিয়া যেখানে কয়লা, কার্বনের উৎস, সালফেটকে সালফাইডে কমিয়ে দেয়:
দ্বিতীয় পর্যায় হল সোডিয়াম কার্বনেট এবং ক্যালসিয়াম সালফাইড তৈরির প্রতিক্রিয়া:
লেব্লাঙ্ক প্রক্রিয়া দ্বারা উত্পাদিত হাইড্রোক্লোরিক অ্যাসিড ছিল বায়ু দূষণের একটি প্রধান উৎস, এবং ক্যালসিয়াম সালফাইড উপজাত বর্জ্য নিষ্পত্তির সমস্যাও উপস্থাপন করে। যাইহোক, এটি 1880 এর দশকের শেষ পর্যন্ত সোডিয়াম কার্বনেটের জন্য প্রধান উৎপাদন পদ্ধতি ছিল।
সলভে প্রক্রিয়া
1861 সালে, বেলজিয়ামের শিল্প রসায়নবিদ আর্নেস্ট সলভে সোডিয়াম ক্লোরাইড, অ্যামোনিয়া, জল এবং কার্বন ডাই অক্সাইডকে সোডিয়াম বাইকার্বোনেট এবং অ্যামোনিয়াম ক্লোরাইড উৎপন্ন করার জন্য প্রথম বিক্রিয়া করে সোডিয়াম কার্বনেট তৈরি করার একটি পদ্ধতি তৈরি করেছিলেন:
ফলে সোডিয়াম বাইকার্বোনেটকে গরম করে সোডিয়াম কার্বনেটে রূপান্তরিত করা হয়, জল এবং কার্বন ডাই অক্সাইড মুক্ত করে:
এদিকে, কার্বন ডাই অক্সাইড উৎপাদন থেকে অবশিষ্ট চুন (ক্যালসিয়াম অক্সাইড) দিয়ে চিকিত্সা করে অ্যামোনিয়াকে অ্যামোনিয়াম ক্লোরাইড উপজাত থেকে পুনরুত্পাদন করা হয়েছিল:
সলভে প্রক্রিয়া তার অ্যামোনিয়া পুনর্ব্যবহার করে। এটি শুধুমাত্র ব্রেন এবং চুনাপাথর গ্রহণ করে এবং ক্যালসিয়াম ক্লোরাইড হল এর একমাত্র বর্জ্য পণ্য। প্রক্রিয়াটি লেব্লাঙ্ক প্রক্রিয়ার তুলনায় যথেষ্ট পরিমাণে লাভজনক, যা দুটি বর্জ্য পণ্য, ক্যালসিয়াম সালফাইড এবং হাইড্রোজেন ক্লোরাইড তৈরি করে। সলভে প্রক্রিয়া দ্রুত বিশ্বব্যাপী সোডিয়াম কার্বনেট উৎপাদনে আধিপত্য বিস্তার করে। 1900 সাল নাগাদ, 90% সোডিয়াম কার্বনেট সলভে প্রক্রিয়া দ্বারা উত্পাদিত হয়েছিল, এবং শেষ লেব্লাঙ্ক প্রক্রিয়া প্ল্যান্টটি 1920 এর দশকের প্রথম দিকে বন্ধ হয়ে যায়।
Solvay প্রক্রিয়ার দ্বিতীয় ধাপ, সোডিয়াম বাইকার্বোনেট গরম করা, বাড়ির বাবুর্চিরা এবং রেস্তোরাঁয় রান্নার উদ্দেশ্যে (প্রেটজেল এবং ক্ষারীয় নুডলস সহ) সোডিয়াম কার্বনেট তৈরি করতে একটি ছোট পরিসরে ব্যবহার করে। পদ্ধতিটি এই ধরনের ব্যবহারকারীদের কাছে আকর্ষণীয় কারণ সোডিয়াম বাইকার্বোনেট ব্যাপকভাবে বেকিং সোডা হিসাবে বিক্রি হয় এবং বেকিং সোডাকে সোডিয়াম কার্বনেটে রূপান্তর করার জন্য প্রয়োজনীয় তাপমাত্রা (250 °F (121 °C) থেকে 300 °F (149 °C)) সহজেই পাওয়া যায়। প্রচলিত রান্নাঘরের চুলায়।
হাউ এর প্রক্রিয়া
এই প্রক্রিয়াটি ১৯৩০-এর দশকে চীনা রসায়নবিদ হাউ ডিবাং দ্বারা তৈরি করা হয়েছিল। পূর্বের বাষ্প সংস্কারের উপজাত কার্বন ডাই অক্সাইড সোডিয়াম ক্লোরাইড এবং অ্যামোনিয়ার একটি স্যাচুরেটেড দ্রবণের মাধ্যমে এই প্রতিক্রিয়াগুলির দ্বারা সোডিয়াম বাইকার্বনেট তৈরি করতে পাম্প করা হয়েছিল:
সোডিয়াম বাইকার্বোনেট কম দ্রবণীয়তার কারণে একটি অবক্ষেপ হিসাবে সংগ্রহ করা হয়েছিল এবং তারপরে প্রায় 80 °C (176 °F) বা 95 °C (203 °F) পর্যন্ত উত্তপ্ত করা হয়েছিল যাতে Solvay প্রক্রিয়ার শেষ ধাপের মতো বিশুদ্ধ সোডিয়াম কার্বনেট পাওয়া যায়। অ্যামোনিয়াম এবং সোডিয়াম ক্লোরাইডের অবশিষ্ট দ্রবণে আরও সোডিয়াম ক্লোরাইড যোগ করা হয়; এছাড়াও, এই দ্রবণে আরও অ্যামোনিয়া 30-40 °C তাপমাত্রায় পাম্প করা হয়। তারপর দ্রবণের তাপমাত্রা 10 ডিগ্রি সেলসিয়াসের নিচে নামিয়ে আনা হয়। অ্যামোনিয়াম ক্লোরাইডের দ্রবণীয়তা সোডিয়াম ক্লোরাইডের চেয়ে 30 °C তাপমাত্রায় বেশি এবং 10 °C তাপমাত্রায় কম। এই তাপমাত্রা-নির্ভর দ্রবণীয়তার পার্থক্য এবং সাধারণ-আয়ন প্রভাবের কারণে, অ্যামোনিয়াম ক্লোরাইড একটি সোডিয়াম ক্লোরাইড দ্রবণে অবক্ষয়িত হয়।
হাউ প্রক্রিয়ার চীনা নাম, লিয়ানহে ঝিজিয়ান ফা (联合制碱法), মানে "কাপলড ম্যানুফ্যাকচারিং ক্ষার পদ্ধতি": হাউ-এর প্রক্রিয়াটি হ্যাবার প্রক্রিয়ার সাথে মিলিত হয় এবং ক্যালসিয়াম ক্লোরাইডের উৎপাদন বাদ দিয়ে উন্নত পরমাণু অর্থনীতির প্রস্তাব দেয়, যেহেতু অ্যামোনিয়ার আর প্রয়োজন নেই। regenerated করা উপজাত অ্যামোনিয়াম ক্লোরাইড সার হিসাবে বিক্রি করা যেতে পারে।
বাংলাদেশ ইসলামী ফ্রন্ট
বাংলাদেশ ইসলামী ফ্রন্ট বাংলাদেশের একটি ইসলামপন্থী রাজনৈতিক দল।
প্রতিষ্ঠা
বাংলাদেশ ইসলামী ফ্রন্ট ২১ ডিসেম্বর ১৯৯০ সালে প্রতিষ্ঠা লাভ করে। বাংলাদেশের মুক্তিযুদ্ধের শহীদদের আত্মত্যাগের প্রতি শ্রদ্ধা রেখে, কোরআন-সুন্নাহর আলোকে বাংলাদেশে সুন্নী মতাদর্শ ভিত্তিক ইসলামী সমাজ ব্যবস্থা প্রতিষ্ঠা করাই বাংলাদেশ ইসলামী ফ্রন্টের লক্ষ্য।
এম.এ মতিন
প্রতিষ্ঠাকালীন (প্রথম) চেয়ারম্যান ছিলেন আল্লামা হাফেয মুহাম্মদ আব্দুল জলিল। স. উ. ম. আবদুস সামাদ
লোগো
লোগোর উপরিভাগে আরবি অক্ষরে “ক্বাদ জা—আকুম মিনাল্লা-হি নূর”-এ আয়াতাংশটি এবং নিম্নাংশে লেখা আছে ‘বাংলাদেশ ইসলামী ফ্রন্ট’।গোলাকৃতির লোগোর মাঝখানে বাংলাদেশের মানচিত্র এবং দলীয় নির্বাচনী প্রতীক মোমবাতি খচিত আছে।
পতাকা
পতাকার সাইজ ৩:২ অনুপাতে।পতাকার রং এক চতুর্থাংশ সবুজ আড়াআড়িভাবে এবং তিন চতুর্থাংশ কালো লম্বালম্বীভাবে। আর কালো অংশের উপর সাদা অক্ষরে কালেমায়ে তাইয়্যেবা খচিত থাকবে।
নির্বাচনী প্রতীক
দলটির নির্বাচনী প্রতীক মোমবাতি।
জোট
দলটি ২০১৮ সালের জাতীয় সংসদ নির্বাচনে জাতীয় পার্টি নেতৃত্বাধীন সম্মিলিত জাতীয় জোটে জোটের শরীক ছিল। বর্তমানে দলটি কোনো জোটে নেই।
প্রেসিডিয়াম সদস্যের মৃত্যু
২০১৪ সালের ২৭ আগস্ট, আল্লামা নুরুল ইসলাম ফারুকীকে গৃহ আক্রমণ করার পর হত্যা করা হয় যিনি ইসলামী ফ্রন্টের প্রেসিডিয়াম সদস্য ছিলেন। ২০১৪ সালের আগস্টে ইসলামী ছাত্রসেনা প্রধান মুহাম্মদ নুরুল হক চিশতী এক সংবাদ সম্মেলনে ঘোষণা করেন যে সারা বাংলাদেশে অর্ধদিবস ধর্মঘট পালিত হবে এবং ফারুকীর হত্যাকারীকে গ্রেপ্তার ও বিচারের দাবি জানানো হবে।
বেন ১০ (টিভি ধারাবাহিক ও চলচ্চিত্র)
বেন ১০ হলো একটি কার্টুন সিরিজ এবং আমেরিকান মিডিয়া ফ্র্যাঞ্চাইজি এবং টেলিভিশন সিরিজ যা ম্যান অফ অ্যাকশন স্টুডিও দ্বারা নির্মিত এবং কার্টুন নেটওয়ার্ক স্টুডিও দ্বারা প্রযোজিত। মূল চরিত্র বেন টেনিসন নামের একটি ছেলে যে চারপাশের পরিবেশে ঘুরে বেড়ায়। তার কাছে  একটি ঘড়ির মতো এলিয়েন ডিভাইস আছে যার নাম অ্যামনিট্রিক্স। যা তাকে দশটি ভিনগ্রহের প্রাণীতে রূপান্তর কর‍তে পারে।
বেন ১০ ফ্র্যাঞ্চাইজি তিনটি এমি অ্যাওয়ার্ড জিতে ব্যাপক প্রশংসা পেয়েছে। ফ্র্যাঞ্চাইজিটি মূলত পাঁচটি টেলিভিশন সিরিজ এবং চারটি চলচ্চিত্র নিয়ে তৈরি হয়েছিল এবং এর পরেরটি আগস্ট ২০০৭ এবং মার্চ ২০১২-এর মধ্যে প্রচারিত হয়। ১৩ বছর ব্যাপী প্রচারিত এই ফ্র‍্যাঞ্চাইজি কার্টুন নেটওয়ার্কের এখন পর্যন্ত দীর্ঘতম চলমান ফ্রেঞ্চাইজি। বিশ্বব্যাপী, ফ্র্যাঞ্চাইজিটি US$6 billionএর বেশি খুচরা বিক্রয় করেছে।
বেন ১০ (২০০৫ টিভি সিরিজ)
এই সিরিজটি কেন্দ্র করে বেন টেনিসনের উপর। একদিন তার-চাচাতো বোন গোয়েন এবং তাদের দাদা ম্যাক্সের সাথে গ্রীষ্মের ছুটিতে রোড ট্রিপে তাকে দেখা যায়। তাদের দাদার আরভিতে প্রথম রাতে ক্যাম্পিং করার সময়, বেন অমনিট্রিক্স নামে একটি রহস্যময় ঘড়ির মতো ডিভাইস খুঁজে পায় যা তার শরীরে আটকে যায় প্রকৃতপক্ষে ঘড়িটি বেনের হাঁতে নিজেকে যুক্ত করে নেয়। তাকে বিভিন্ন ভিনগ্রহের প্রাণী রূপান্তর করার ক্ষমতা দেয়। ডিভাইসটি পাবার পর তাদের ভিলগ্যাক্সের মতো এলিয়েন থেকে শুরু করে হেক্স এবং জেড'সকেয়ারের মতো অতিপ্রাকৃত সত্তা পর্যন্ত বিভিন্ন শত্রু দ্বারা আক্রমণ করা হয়।
বেন ১০: এলিয়েন ফোর্স
পাঁচ বছর পরে, একদিন গ্রীষ্মের অবকাশে এই  সিরিজটি শুরু হয় যখন বেন অ্যামনিট্রিক্স ব্যবহার করছিলেন। একসময় বেন অজ্ঞাত কারণে অ্যামনিট্রিক্স ত্যাগ করেছিলেন। বিভিন্ন ঘটনার পরে অ্যামনিট্রিক্স তাকে কয়েকটি ফর্মগুলির সাথে নতুন ভিনগ্রহের ফর্মগুলিতে অ্যাক্সেস দেয়। হাইব্রিডের সার্বজনীন নির্মূল পরিকল্পনার বিরুদ্ধে লড়াই করার সাথে সাথে বেনের সাথে যোগ দেওয়া হয়েছিল গোয়েন এবং প্রাক্তন শত্রু কেভিন লেভিন।
বেন ১০: অমনিভার্স
বেন এখানেও একটি নতুন অ্যামনিট্রিক্স অর্জন করে যা তার আগে ধরে নেওয়া সমস্ত ফর্মের সাথে একটি নতুন এলিয়েন ফর্মগুলিতে অ্যাক্সেস পেতে দেয়। গোয়েন ও কেভিন এক সাথে হবার পরে ও তার কলেজ জীবন চলে যাওয়ার পরে, বেন রেভনাহ গ্রহের এক প্লামার রুক ব্লনকোর সাথে জুটি বেঁধেছিল। তাকে খাইবার নামে একটি অন্তর্নিহিত শিকারী টার্গেট করেছিল, যিনি পাগলবিজ্ঞানী ডঃ সাইকোবোসের সাহায্যে অ্যামনিট্রিক্স, নিমেট্রিক্সের একটি অনুলিপি তৈরি করেছিলেন। এবং দু'জনেই বেনের অতীতের একজন শত্রু ম্যালওয়ার নামে একটি গ্যালভ্যানিক ম্যাকামর্ফের সাথে কাজ করছেন। বেন পরে ইনক্রেসিয়ানস, আলবেডো, জেড'স্কায়ার, ড. সাইকোবস, চার্মকাস্টার, প্লাম্বার্স ব্ল্যাক-অপস ইউনিট ("রুটারস" নামে পরিচিত), তার মতোই তৈরি স্ব ম্যাড বেন এবং ক্রোনোসাপিয়েন মাল্ট্রুয়ান্টের সাথে লড়াই করেছেন।
বেন ১০ (২০১৬ টিভি সিরিজ)
কার্টুন নেটওয়ার্ক পিআর এর সরকারী টুইটার ফিড পুনরায় সিরিজটি চালু নিশ্চিত করেছে৷  ২০১৬ সালের জুনের মাঝামাঝি সময়ে কার্টুন নেটওয়ার্ক সিরিজের জন্য প্রথম পোস্টার প্রকাশ করেছিল, যেখানে ফ্র্যাঞ্চাইজি থেকে দশ জন জনপ্রিয় এলিয়েনকে চিহ্নিত করা হয়েছিল। সিরিজটি ইউরোপ, এশিয়া-প্যাসিফিক, মধ্য প্রাচ্য এবং আফ্রিকান সংস্করণগুলির সাথে অক্টোবরে ২০১৬ সালে শুরু হওয়া আন্তর্জাতিক কার্টুন নেটওয়ার্কে প্রিমিয়ার হয় এবং উত্তর এবং লাতিন আমেরিকান সংস্করণগুলির সাথে ২০১৭ সালে অব্যাহত থাকে।
ওয়ার্ল্ড প্রিমিয়ারটি কার্টুন নেটওয়ার্ক (অস্ট্রেলিয়া) তে ছিল। এটি ১ অক্টোবর, ২০১৬ সালে প্রচারিত হয়েছিল। যুক্তরাজ্যের কার্টুন নেটওয়ার্ক ৮ অক্টোবর, ২০১৬ সালে সিরিজটির প্রিমিয়ার করেছিল। জার্মান কার্টুন নেটওয়ার্ক ১০ অক্টোবর, ২০১৬ সালে প্রথম দুটি পর্বের প্রিমিয়ার হয়েছিল এবং সিরিজটির প্রিমিয়ার মার্কিন যুক্তরাষ্ট্রে ১০ এপ্রিল, ২০১৭ সালে হয়েছিল।
কাস্ট এবং চরিত্রগুলি
প্রধান চরিত্রে হলেন ভিলেন ভিলগ্যাক্স, অ্যাগ্রিগোর, ইওন, ডক্টর অ্যানিমো, হেক্স এবং খাইবারের সাথে বেন টেনিসন, গোয়েন টেনিসন, কেভিন লেভিন এবং দাদা ম্যাক্স টেনিসন।
গাজা ইসলামি বিশ্ববিদ্যালয়
গাজা ইসলামি বিশ্ববিদ্যালয় (الجامعة الإسلامية بغزة) বা IUG হল গাজা সিটিতে ১৯৭৮ সালে প্রতিষ্ঠিত একটি স্বাধীন ফিলিস্তিনি বিশ্ববিদ্যালয়। এটি গাজা উপত্যকায় প্রতিষ্ঠিত প্রথম উচ্চ শিক্ষার প্রতিষ্ঠান। বিশ্ববিদ্যালয়টিতে বিএ, বিএসসি, এমএ, এমএসসি, এমডি, পিএইচডি, ডিপ্লোমা ও উচ্চতর ডিপ্লোমা প্রদান করতে সক্ষম এগারোটি অনুষদ রয়েছে। এছাড়া বিশটি ভিন্ন গবেষণা কেন্দ্র ও ইনস্টিটিউট এবং একটি অধিভুক্ত তুর্কি-ফিলিস্তিনি ফ্রেন্ডশিপ হাসপাতালও রয়েছে। ২০০৮-২০০৯ গাজা যুদ্ধ ও ২০১৪ ইসরাইল-গাজা সংঘর্ষের সময় ইসরায়েলি বিমান হামলায় বিশ্ববিদ্যালয়ের একটি বড় অংশ ক্ষতিগ্রস্ত হয়।
গাজা ইসলামি বিশ্ববিদ্যালয় বারোটি আঞ্চলিক ও আন্তর্জাতিক অ্যাসোসিয়েশন ও উচ্চতর শিক্ষার নেটওয়ার্কের সদস্য। সেগুলির মধ্যে উল্লেখ্যযোগ্য হল:
১.ইন্টারন্যাশনাল অ্যাসোসিয়েশন অফ ইউনিভার্সিটিজ (IAU)।
৩. অ্যাসোসিয়েশন অফ আরব ইউনিভার্সিটিজ (AAU)।
৪. ফেডারেশন অফ দ্য ইউনিভার্সিটিজ অফ দ্য ইসলামিক ওয়ার্ল্ড (FUIW)।
৫. ব্ল্যাক সি অ্যান্ড ইস্টার্ন মেডিটারেনিয়ান একাডেমিক নেটওয়ার্ক (BSEMAN)।
৬. গ্লোবাল ইউনিভার্সিটি নেটওয়ার্ক ফর ইনোভেশন-গুনি।
ইতিহাস
১৯৭২ সাল পর্যন্ত অধিকৃত পশ্চিম তীর ও গাজা উপত্যকায় কোনো বিশ্ববিদ্যালয় বা উচ্চশিক্ষা প্রতিষ্ঠানের অস্তিত্ব ছিল না। এর আগে ফিলিস্তিনি উচ্চ বিদ্যালয়ের স্নাতকরা বিদেশে উচ্চশিক্ষার জন্য ভ্রমণ করত। তাদের বেশিরভাগ মিশরীয় ও জর্ডানের বিশ্ববিদ্যালয়গুলিতে যেত। ১৯৬৭ সালে পশ্চিম তীর ও গাজা স্ট্রিপ ইসরাইলি দখলের পর ছাত্র আন্দোলনের উপর বিধিনিষেধ, অর্থনৈতিক অবস্থার অবনতি এবং আরব বিশ্ববিদ্যালয়গুলিতে ফিলিস্তিনি ছাত্রদের ভর্তির উপর ক্রমবর্ধমান সীমাবদ্ধতা এই পরিস্থিতিকে পরিবর্তন করে। যেমন, স্থানীয় প্রবীণদের নেতৃত্বে স্থানীয় উদ্যোগ এবং সামাজিক ও জাতীয়তাবাদী নেতারা অধিকৃত অঞ্চলে জাতীয় উচ্চ শিক্ষা প্রতিষ্ঠান প্রতিষ্ঠার চেষ্টা করেছিল, প্রায়শই ইতিমধ্যে বিদ্যমান স্কুল ও কলেজগুলির উপর নির্মিত।
আজহারী ইনস্টিটিউটের গাজা চ্যাপ্টারের তৎকালীন প্রধান শেখ মোহাম্মদ আওয়াদ ইসলামী বিশ্ববিদ্যালয়ের প্রতিষ্ঠাতা কমিটির নেতৃত্ব দেন। 12 এপ্রিল 1978-এ, কমিটি বিশ্ববিদ্যালয় প্রতিষ্ঠার জন্য একটি ডিক্রি জারি করে, যা তিনটি অনুষদের সমন্বয়ে গঠিত ছিল: শরিয়া, উসুল-দ্বীন এবং আরবি ভাষা (যা পরে কলা অনুষদে বিকশিত হয়)। বিশ্ববিদ্যালয়টি পরে নভেম্বর 1978 সালে একটি স্বাধীন, অলাভজনক বিশ্ববিদ্যালয় হিসাবে উদ্বোধন করা হয়েছিল, যা গাজা উপত্যকার প্রথম উচ্চ শিক্ষা প্রতিষ্ঠানও ছিল। শিক্ষা অনুষদ 1980 সালে প্রতিষ্ঠিত হয়েছিল, যখন বাণিজ্য ও কলা অনুষদ পরের বছর প্রতিষ্ঠিত হয়েছিল। নার্সিং এবং ইঞ্জিনিয়ারিং অনুষদ 1993 সালে প্রতিষ্ঠিত হয়েছিল। 2005 সালে, তথ্য প্রযুক্তি অনুষদ প্রতিষ্ঠিত হয়, তারপর 2006 সালে মেডিসিন অনুষদ ইসলামী বিশ্ববিদ্যালয় ফিলিস্তিনি বিশ্ববিদ্যালয়ের বিরুদ্ধে বিভিন্ন ইসরায়েলি নিষেধাজ্ঞার শিকার হয়েছিল, যেটিকে ফিলিস্তিনিরা রাজনৈতিক সংগ্রাম এবং জাতি গঠনের কেন্দ্র হিসেবে মনে করত। নার্সিং অনুষদের প্রতিষ্ঠা, 1986 সালে উদ্দেশ্যে, 1993 সাল পর্যন্ত ইসরায়েলি কর্তৃপক্ষ অস্বীকার করেছিল। বিল্ডিং পারমিট অচল এবং সীমিত ছিল। এছাড়াও, অন্যান্য বিশ্ববিদ্যালয়ের মত, ইসলামী বিশ্ববিদ্যালয় একাডেমিক স্বাধীনতা যেমন কর্মীদের চলাচলের সীমাবদ্ধতা এবং সামরিক আদেশ 854 এর উপর কঠোর বিধিনিষেধের শিকার হয়েছিল। এটি একটি অস্থায়ী লাইসেন্সের সাথে জারি করা হয়েছিল যার জন্য বার্ষিক পুনর্নবীকরণের প্রয়োজন ছিল এবং কর ছাড় অস্বীকার করা হয়েছিল।
গার্ল ইন মিরর
গার্ল ইন মিরর বা দর্পনে কণ্যা (Girl in Mirror)চিত্রকর্মটি রয় লিকতেনস্তাইন কর্তৃক ১৯৬৪ সাল অঙ্কিত একটি পোর্সেলিন-এনামেল-অন-স্টিল পপ আর্ট চিত্রকলা, এটির আট থেকে দশটি সংস্করণ রয়েছে বলে মনে করা হয়। এটির একটি সংস্করণ ২০০৯ সালে $১৪ মিলিয়ন ডলারে বিক্রিত হয় এবং ২০১২ সালে এই বিক্রয় সংক্রান্ত একটি মামলা দায়ের করা হয়। এটির অন্য একটি সংস্করণ ২০১০ সালে $৪.৯ মিলিয়ন ডলারে বিক্রিত হয়। যদিও লিকতেনস্তাইনের অন্যান্য কর্মের মত এতে বেন-ডে ডট ব্যবহার করা হয়েছে, তবে এটি রোম্যান্স কমিক্সের থেকে সরাসরি অনুপ্রাণিত না হয়ে, নিউ ইয়র্ক সিটি সাবওয়ে দ্বারা অনুপ্রাণিত হয়ে আঁকা।
বিশ্লেষণ
গার্ল ইন মিররে শিল্পী তাঁর অন্যান্য চিত্রকর্মের মত বেন-ডে ডট ব্যবহার করেছেন, কিন্ত নিউ ইয়র্ক সিটি সাবওয়ে সিস্টেমে ব্যবহৃত নির্দেশনা চিহ্নগুলোর চমৎকার দর্পনের মত প্রতিফলন এটি আঁকতে তাকে অনুপ্রাণিত করেছে, যার ফলশ্রুতিতে পরবর্তীতে সিরামিকের উপর তার পরিশ্রমী কাজগুলোর দেখা মেলে। দ্বিমাত্রিকতা থাকা সত্ত্বেও, তার আঁকা ছবিতে এনামেলের সহায়তায় আরো যান্ত্রিক আবির্ভাব প্রকাশ পায়। ১৯৬৩ সালের পরে, লিকতেনস্তাইনের কমিক্স ভিত্তিক নারী "... কঠিন চেহারার, শুকনো, ভঙ্গুর এবং দেখতে সমানভাবে মডেলিশ, যেন মনে হয় এগুলো সবই একই পাত্র থেকে মেকআপ নিয়েছে।" অন্যান্য অনেকগুলোর মতই, এটি একটি বিশেষ চিত্রকর্মটি, যা এমনভাবে আঁকা হয়েছে যেখানে মেলে দেয়া চুলগুলো ক্যানভাসের প্রান্ত অতিক্রম করেছে।